**Fejér Megyei Önkormányzat Közgyűlésének**

**137/2018. (XII.13.) önkormányzati határozata**

**a Velencei-tó és Térsége, Váli-völgy, Vértes Térségi Fejlesztési Tanács működési területének bővítéséről**

A Fejér Megyei Közgyűlés megtárgyalta a „Javaslat a Velencei-tó és Térsége, Váli-völgy, Vértes Térségi Fejlesztési Tanács illetékességi területének bővítésére, továbbá a Fejér Megyei Önkormányzat és Szervei Szervezeti és Működési Szabályzatáról szóló 10/2014. (XII.19.) önkormányzati rendelet módosítására” c. előterjesztést és az alábbi határozatot hozta:

1. A Közgyűlés a Velencei-tó és Térsége, Váli-völgy, Vértes Térségi Fejlesztési Tanács (továbbiakban:Tanács) működési területének Héreg, Nyergesújfalu, Bajót, Bodajk településekkel történő bővítésével - az előterjesztésben foglalt indokokra figyelemmel – egyetért.
2. A közgyűlés az 1.) pontban foglaltakkal összefüggésben egyetért a Tanács Szervezeti és Működési Szabályzata I. fejezet 8.) pontjának jelen határozat 3.) pontja szerinti módosításával és javasolja annak a Tanács részéről történő elfogadását:
3. *Velencei-tó és Térsége, Váli-völgy, Vértes Térségi Fejlesztési Tanács Szervezeti és Működési Szabályzata I. fejezet 8. pontja helyébe a következő rendelkezés lép:*

*„8.) A Tanács működési területe:*

* *Fejér Megye térségéből:*
	+ *Alcsútdoboz, Bakonycsernye, Baracska, Bicske,* ***Bodajk,*** *Bodmér, Csabdi, Csákberény, Csákvár, Csókakő, Etyek, Felcsút, Gánt, Gárdony, Gyúró, Kajászó, Kápolnásnyék, Lovasberény, Magyaralmás, Martonvásár, Mór, Nadap, Pákozd, Pátka, Pázmánd, Pusztavám, Sukoró, Szár, Tabajd, Tordas, Vál, Velence, Vereb, Vértesacsa, Vértesboglár, Zámoly és Zichyújfalu.*
* *Komárom-Esztergom Megye térségéből:*
	+ ***Bajót****, Bokod,* ***Héreg, Nyergesújfalu,*** *Oroszlány, Szárliget, Tarján, Várgesztes, Vértessomló.”*
1. A Közgyűlés felkéri elnökét, hogy a döntésről a Tanács elnökét, továbbá a Komárom-Esztergom Megyei Önkormányzat Elnökét a határozat megküldésével tájékoztassa.

**Felelős:** Dr. Molnár Krisztián

 közgyűlés elnöke

**Határidő:** 2018. december 15.

Székesfehérvár, 2018. december 13.

 **Dr. Molnár Krisztián Dr. Kovács Zoltán**

 a közgyűlés elnöke megyei jegyző